सिटी स्टेशन : सफाई के लिए 100 तो सुरक्षा में 0 नंबर
20 हजार यात्री रोजाना सफर करते, कैमरा एक्स-रे स्केनर
यात्रीसुविधाओं की जानकारी लेने सिटी स्टेशन आए रेल मंत्रालय की विशेष समिति के सांसदों ने जहां स्टेशन की स्वच्छता के लिए 100 में 100 नंबर दिए वहीं सुरक्षा व्यवस्था फुस्स बताते हुए 0 नंबर दिए। स्टेशन की जीआरपी चौकी पर ताला लगा देख सांसदों ने रेलवे के डीआईजी एसपी को यात्री हिफाजत को ध्यान में रखते हुए उसे खुलवाने के आदेश दिए। उत्तराखंड के सांसद एल.पी.जायसवाल, पंजाब के सांसद अरुणेश मिश्रा और पश्चिमी बंगाल की सांसद मनीषा चटर्जी ने सुबह 9 बजे से 11 बजे तक टिकट काउंटर्स, रिजर्वेशन ऑफिस, लगेज एंड पार्सल ऑफिस, वेटिंग रूम, रेस्टोरेंट तथा प्रसाधनों का जायजा लिया। यात्रियाें ने कमेटी को बताया कि जीआरपी चौकी पर हमेशा ताला लटका रहता है। सुरक्षा के नाम पर कोई प्रबंध नहीं है। यात्री जब शिकायत करने जाते हैं तो उन्हें 8 किलोमीटर दूर स्थित राणा प्रतापनगर थाना जाकर रपट लिखाने की सलाह दी जाती है। सेकंड एंट्री गेट पर जीआरपी का एक भी सिपाही नजर नहीं आया, इस पर सांसद अधिकारियों पर बिफर गए।
हजारोंयात्रियों की सुरक्षा के लिए तैनात रहता एक सिपाही : संसदीयसमिति ने डीवायएसपी गणपत लाल चौबे के सिविल ड्रेस पर पहुंचने पर सांसद मिश्रा ने उन्हें आड़े हाथ लिया और देरी से आने सिविल वर्दी में आने पर लताड़ लगाई। स्टेशन पर सिपाहियों की गैर मौजूदगी के सवाल का भी चौबे जवाब नहीं दे सके। सब इंस्पेक्टर नारायण सिंह ने कमेटी को बताया कि रोजाना यहां से आने-जाने वाले 20 हजार यात्रियों की जान-माल की हिफाजत के लिए सिर्फ एक सिपाही तैनात है। सिटी स्टेशन पर जीआरपी थाना शिफ्ट करने के लिए भवन नहीं है। अतिरिक्त डीआरएम डी. कुमार, वरिष्ठ मंडल वाणिज्य प्रबंधक जसराम मीणा, वरिष्ठ मंडल इंजीनियर जी.आर.कुमावत, मंडल वाणिज्य प्रबंधक अतुल श्रीवास्तव, पूर्व एरिया मैनेजर कमल शर्मा, स्टेशन मैनेजर सुगन चंद वर्मा निरीक्षण के दौरान मौजूद थे।
पीपीपी मोड पर स्टेशन का होगा विकास
^रेलमंत्रालय ने राजस्थान में सिर्फ उदयपुर सिटी को स्टेशन रि-डवलपमेंट प्लान में शामिल किया है। पब्लिक प्राइवेट पार्टनरशिप के तहत रेलवे की जमीनों पर कॉमर्शियल एसेट़्स बनेंगे वहीं फर्म स्टेशन पर भी सुविधाएं विकसित होंगी। उदयपुर सिटी स्टेशन पर सुरक्षा के आधुनिक साधन ठेकेदार फर्म लगाएगी। पुनीतचावला, मंडल रेल प्रबंधक अजमेर
रोजाना 24 ट्रेनें आती-जातीं, मेटल डिटेक्टर नहीं
यहांसे रोजाना 24 ट्रेनें आती-जातीं। किसी अनहोनी को रोकने, संदिग्धों और विस्फोटक पदार्थों पर नजर रखने के लिए प्रबंधन के पास कोई यंत्र नहीं है। यात्रियों की जांच के लिए प्रवेश द्वारों पर डोर मेटल डिटेक्टर नहीं लगे हुए हैं। हालांकि मेटल डिटेक्टर से प्रमुख ट्रेनों के प्रस्थान से पूर्व कुछ यात्रियों की ही जांच की जाती है। यात्रियों के सामान की जांच के लिए एक्स-रे स्केनर नहीं है।
जीआरपीथाना है, लेकिन छह किमी दूर
जीआरपीकार्यालय मेन स्टेशन से छह किमी दूर है जिससे कि ट्रेन में यात्रा के दौरान सामान चोरी, लूट, डकैती या ठगी आदि हाेने पर पीड़ित को शिकायत दर्ज कराने के लिए काफी परेशान होना पड़ता है। जानकारी के अनुसार जीआरपी थाना दूर होने के कारण उदयपुर स्टेशन पर जितनी वारदातें होती हैं, 10 फीसदी शिकायतें ही दर्ज हो पाती हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva